b'\n_START_ARTICLE_\nS\xc4\x83ritorii \xc3\xaen gol\n_START_PARAGRAPH_\nS\xc4\x83ritorii \xc3\xaen gol este o povestire \xc8\x99tiin\xc8\x9bifico-fantastic scris\xc4\x83 de autorul rom\xc3\xa2n Mihail Gr\xc4\x83mescu \xc3\xaen perioada 1980-1981. A ap\xc4\x83rut \xc8\x99i \xc3\xaen colec\xc8\x9bia de povestiri cu acela\xc8\x99i nume de la Editura Nemira \xc3\xaen 1994.\n_START_SECTION_\nPovestea\n_START_PARAGRAPH_\nAc\xc8\x9biunea are loc \xc3\xaentr-o lume suprapopulat\xc4\x83, \xc3\xaentr-o Criptocra\xc8\x9bie \xc3\xaen care oamenii se tem de Cosmos \xc8\x99i de spa\xc8\x9biile deschise. Se organizeaz\xc4\x83 concursuri \xc3\xaen care anumi\xc8\x9bi concuren\xc8\x9bi sar \xc3\xaen gol \xc3\xaen F\xc3\xa2nt\xc3\xa2na Timpului care de fapt este Universul._NEWLINE_\xc3\x8en timpul c\xc4\x83derii, a\xc8\x99a zisul generator de antigravino nu mai emite antidotul c\xc4\x83derii, prin urmare asupra sufletului nu mai ac\xc8\x9bioneaz\xc4\x83 dec\xc3\xa2t for\xc8\x9ba universal\xc4\x83 care determin\xc4\x83 pr\xc4\x83bu\xc8\x99irea. Deoarece nu mai exist\xc4\x83 nimic care s\xc4\x83 fr\xc3\xa2neze c\xc4\x83derea, spiritul se rostogole\xc8\x99te \xc3\xaen Abisurile F\xc3\xa2nt\xc3\xa2nii din ce \xc3\xaen ce mai repede.  _NEWLINE_Dup\xc4\x83 24 de ore de c\xc4\x83dere cu vitez\xc4\x83 infinit\xc4\x83 fa\xc8\x9b\xc4\x83 de viteza luminii, se ajunge la limita Universului. Acolo se spune c\xc4\x83 este Apa, dar trecerea Dincolo este oprit\xc4\x83 de ceva necunoscut, to\xc8\x9bi s\xc4\x83ritorii dezintegr\xc3\xa2ndu-se de acest prag.  _NEWLINE_\xc8\x98i totu\xc8\x99i un om, numit Vent, reu\xc8\x99e\xc8\x99te s\xc4\x83 treac\xc4\x83 Dincolo, dincolo de tot-ce-a-fost-este-\xc8\x99i-va-fi unde observ\xc4\x83 o entitate pe care nu reu\xc8\x99e\xc8\x99te s\xc4\x83 o localizeze cu con\xc8\x99tiin\xc8\x9ba sa deoarece acolo unde trebuiau s\xc4\x83 fie atomi, molecule \xc8\x99i celule, erau acum lumi \xc8\x99i Universuri._NEWLINE_Dup\xc4\x83 ce Vent trece Pragul, calamitatea s-a declan\xc8\x99at, corpul lui devenind un Sorb, un fel de gaur\xc4\x83 neagr\xc4\x83 \xc3\xaen care tot Universul se scurge. Toat\xc4\x83 lumea s-a trezit \xc3\xaenghi\xc8\x9bit\xc4\x83 \xc3\xaentr-o clipit\xc4\x83 de r\xc4\x83sufletul f\xc3\xa2nt\xc3\xa2nii din mintea lui Vent. De\xc8\x99i lumea p\xc4\x83rea neschimbat\xc4\x83, totu\xc8\x99i cerul era nefiresc de alb \xc8\x99i pustiu, f\xc4\x83r\xc4\x83 soare, lun\xc4\x83 sau stele, totul r\xc4\x83m\xc3\xa2n\xc3\xa2nd \xc3\xaempietrit \xc3\xaentr-un timp opac. Tot Universul a devenit o clip\xc4\x83 \xc3\xaen Clipa lui Vent._NEWLINE_..................._NEWLINE_- De un singur lucru m\xc4\x83 tem, zice Hahn pe g\xc3\xa2nduri. C\xc4\x83 atunci c\xc3\xa2nd se va \xc3\xaentoarce, visele Omului Cosmos vor n\xc4\x83v\xc4\x83li \xc3\xaen realitatea din jur \xc8\x99i va \xc3\xaencepe Epoca Minunilor. Realitatea potopind visul unui om este \xc3\xaenc\xc4\x83 o prea modest\xc4\x83 catastrof\xc4\x83, Dar dac\xc4\x83 visele lui Vent vor n\xc4\x83v\xc4\x83li in lume? \xc8\x98i dac\xc4\x83 Vent va tr\xc4\x83i un co\xc8\x99mar?'